open-index/open-wikipedia-markdown huggingface dataset:
Kim Jae-bum

**Kim Jae-bum**  (født 25. januar 1985 i Gimcheon) er en sørkoreansk judoka. Kim tok sølv i -81&nbsp;kg-klassen i Sommer-OL 2008 i Beijing da han tapte for Ole Bischof fra Tyskland. Fire år senere fikk han revansje og vant over Bischof i samme vektklasse i Sommer-OL 2012 i London.

Kim har to individuelle VM-gull fra 2010 og 2011, og bronse fra 2009. I tillegg har han blitt asiatisk mester hele fem ganger; i 2005 (-73&nbsp;kg), 2008, 2009, 2011 og 2012.

## Referanser


## Eksterne lenker
*
Icadyptes salasi

***Icadyptes salasi*** er en utdødd kjempepingvin som levde i tropiske kyststrøk av Icaregionen, i det sørvestlige Peru i Sør-Amerika, under eocen (for cirka 36 millioner år siden).

Fossile funn indikerer at arten må ha vært omkring 150&nbsp;cm høy og betydelig tyngre enn et tilsvarende høyt menneske, og altså betydelig høyere enn noen av dagens pingviner. Den hadde også et eksepsjonelt langt og tynt spydlignende nebb, som gjør at forskerne tror den må ha spiddet byttet. Man antar også at denne typen nebb må ha vært basal for tidlige pingviner.*Icadyptes salasi* er den tredje største pingvinarten man kjenner til.

I den perioden denne fuglen levde var klimaet enda varmere enn i dag, allikevel var både *Icadyptes salasi* og *[[Perudyptes devriesi]]* (en annen tilsvarende stor art) livskraftige i et tropisk miljø. Det reiser en del spørsmål omkring dagens pingvinarter, der kun galapagospingvinen (*Spheniscus mendiculus*) og humboldtpingvinen (*Spheniscus humboldti*) kan hevdes å okkupere et nær tilsvarende miljø.

## Referanser


## Eksterne lenker
*
Medaljefordeling under Sommer-OL 2012

**Medaljefordeling under Sommer-OL 2012** er en liste over nasjoner som vant en eller flere medaljer under Sommer-OL 2012 i London. Omtrent  utøvere deltok i 302 øvelser i 26 sporter.

Totalt 86 nasjoner vant minst en medalje, hvorav 55 vant minst en gullmedalje. USA vant flest medaljer med 104 totalt og de vant også flest gullmedaljer med 48.  Vertsnasjonen Storbritannia vant 29 gullmedaljer og 65 total, noe som var Storbritannias beste medaljefangst siden Sommer-OL 1908, også arrangert i London.

Michael Phelps og Missy Franklin var de utøverne som vant flest gullmedaljer, med fire hver. Phelps var også den utøveren som vant flest medaljer totalt, da han vant seks medaljer. Bahrain, Botswana, Kypros, Gabon, Grenada, Guatemala og Montenegro vant alle sine første olympiske medaljer, med Bahrain og Grenada som vinnere av nasjonenes første olympiske gullmedaljer. Utøvere fra Montenegro hadde tidligere deltatt som en del av Serbia og Montenegro og før det, som en del av Jugoslavia. Taekwondo-utøveren Milica Mandić fra Serbia vant nasjonens første olympiske gullmedalje som selvstendig nasjon. 

Under og etter lekene ble flere utøvere diskvalifisert og fratatt medaljene på grunn av positive dopingprøver eller andre brudd på dopingreglementet. Per oktober 2023 har 40 medaljer blitt omfordelt, og Russland er den nasjonen som har «mistet» flest medaljer med 17.

## Medaljetabell

Medaljefordelingen er basert på informasjon og offisielle resultater gitt av Den internasjonale olympiske komité (IOK), som er den øverste og eneste autoritet vedrørende fordeling av olympiske medaljer. Tabellen sorterer nasjoner først etter antall gullmedaljer vunnet, deretter antall sølmedaljer vunnet og så antall bronsemedaljer vunnet. I tabellen er (NOK) betegnelsen på nasjon representert ved sin respektive nasjonale olympiske komité, eller annet lag oppnevnt av IOK som den enkelte utøver representerer i disse olympiske lekene.

I boksing, judo, taekwondo og bryting deles det ut to bronsemedaljer i hver vektklasse, da det ikke arrangeres egen bronsefinale. Derfor får begge de tapende semifinalistene bronsemedaljer. I svømming ble det i 200 m fri for menn og 100 m butterfly for menn utdelt to sølvmedaljer og ingen bronsemedaljer. Det ble utdelt to bronsemedaljer i Keirin for menn; og i høydehopp for menn ble det delt ut tre bronsemedaljer.

;Nøkkel
 Nasjoner som har fått endringer i medaljefordelingen (se liste under)



## Endringer i medaljefordelingen

29. august 2016 indikerte en rapport etter retesting at dopingprøven til Besik Kudukhov fra Russland, som hadde vunnet sølv i bryting, fristil 60 kg, hadde levert positiv dopingprøve på Turinabol. Kudukhov døde i en bilulykke i desember 2013. 27&nbsp;oktober 2016 avsluttet Den internasjonale olympiske komité (IOK) saken mot ham med begrunnelsen at man ikke kunne føre saker mot avdøde utøvere.

;Nøkkel
 Diskvalifiserte utøvere

Et minustegn (−) indikerer at medaljene enten ble helt fratatt, eller at det ble oppjustert til sølv eller gull etter omfordeling.

## Fotnoter

## Referanser


## Eksterne lenker
* 
* London 2012 – Offisiell hjemmeside
* 
* 
* Offisiell medaljetabell
Skyting under Sommer-OL 2012 – 50 m rifle, liggende menn

**Skyting under Sommer-OL 2012 – 50 m rifle, liggende menn** fant sted den 3. august 2012 på Royal Artillery Barracks.

Øvelsen var todelt: først ble det skutt en innledende kvalifiseringsomgang, og deretter en finale. I kvalifiseringen skjøt hver skytter 60 skudd med gevær i kaliber .22 Long Rifle i liggende skytestilling på 50 meters avstand. Hvert skudd gir poeng fra 1 til 10, hvor 10 er maksimum for ett skudd.

De åtte beste skytterne i kvalifiseringen går videre til en finaleskyting, som består av ytterligere 10 skudd. Finaleskuddene blir bedømt med en desimal, slik at maksimum for ett skudd er 10,9. Total poengsum for alle 70 skudd bestemmer den endelige rekkefølgen.

## Seier til Belarus
Veteranen Sergej Martinov fra Belarus har deltatt i denne øvelsen siden 1996, og hadde to bronsemedaljer fra før, henholdsvis fra Sommer-OL 2000 og Sommer-OL 2004. Han åpnet med å skyte fullt hus, 600 poeng i den innledende skytingen, og ledet da med ett poeng på Lionel Cox fra Belgia og var 4 poeng foran Rajmond Debevec fra Slovenia. Deretter fulgte hele 9 skyttere som hadde 595 og måtte i omskyting for å bestemme hvem som skulle gå til finalen. I finalen var Martinov utilnærmelig og skjøt 105,5 poeng slik at han endte opp 4,3 poeng foran Cox som tok sølvmedaljen, mens Debevec skjøt seg opp, og kun var 0,2 poeng bak Cox.

## Innledende skyting

## Finale

## Referanser




## Eksterne lenker
* Offisielle resultater fra innledende skyting
* Offisielle resultater fra finalen
Volleyball under Sommer-OL 2012 – Sandvolleyball menn

**Herrenes sandvolleyball** under Sommer-OL 2012 finner sted fra den 28. juli til den 9. august 2012 i London.

## Gruppespillet

### Gruppe A

### Gruppe B

### Gruppe C

### Gruppe D

### Gruppe E

### Gruppe F

## Sluttspillet

### 8-delsfinale

### Kvartfinale

## Eksterne lenker
*
SmartLearn

**SmartLearn LMS** er et kommersielt Learning Management System for administrasjon av de fleste typer læringstiltak, kurs og kursdeltagere. 

I helsevesenet er det en rekke myndighetspålagte og egenpålagte krav til dokumentert opplæring, særlig innenfor områdene rutiner, systemer og medisinskteknisk utstyr MTU. Det stilles bl.a. krav til gjennomført opplæring for å få utdelt nøkkelkort og tilgang til å bruke spesifikt medisinsk teknisk utstyr.

Helseregionene Sør-Øst og Vest har valgt å benytte SmartLearn for sine e-læringskurs, gjennom bl.a. SmartHelse.

SmartLearn følger SCORM-, AICC- og QTI-standardene.

## Eksterne lenker
* Ahus og Helse Sør-Øst ledende på e-læring
* Artikkel i Personal og Ledelse
* DIPS-Opplæring av nyansatte
* Helse Sør-Øst satser stort på e-læring
* SmartHelse
* SmartLearn
Slaget om An Lộc

**Slaget om An Lộc** var et større slag under Vietnamkrigen, som varte i 66 dager og kom en del av den nordvietnamesiske Påskeoffensiven i 1972. Slaget endte med sørvietnamesisk seier, da Nord-Vietnam og FNL ikke lyktes i å innta byen og slik ble stoppet i deres framrykning mot den sørvietnamesiske hovedstaden Saigon ca 140 km unna.

## Påskeoffensiven

Påskeoffensiven var en militær offensiv under Vietnamkrigen som ble iverksatt av Nord-Vietnam gjennom Vietnams folkehær og FNL rettet mot de posisjonene som ble hold av Sør-Vietnams hær (ARVN) og amerikanske styrker i perioden 30. mars til 22. oktober 1972. 

## An Lộcs betydning

8. april erobret de nordvietnamesiske styrkene den lille byen Lộc Ninh 32 km nord for An Lộc ved grensen til Kambodsja hvor FNL satte opp et nytt hovedkvarter.

Området nordøst for Saigon ble forsvart av det sær-vietnamesiske III Korps, under kommando av Nguyễn Văn Minh. Også den langt større byen Tây Ninh rundt 100 km lenger sørvest ble også angrepet, og kunne vært en naturlig hovedmål for offensiven i dette området. Nguyễn Văn Minh fikk imidlertid overbevist president Nguyễn Văn Thiệu om at det var An Loc, og ikke Tây Ninh som var et av hovedmålene på det sørlige frontavsnittet for den tredje fasen av Påskeoffensiven, da en erobring av An Loc ville ha åpnet veien til Saigon. 

## Referanser


## Eksterne lenker
* BATTLE OF AN LOC (VALIANT BINH LONG) - av oberstløyntant James H. Willbanks
* The Battle of An Loc - A Massive Convergence of Forces
Ane Mari Braut Nese

**Ane Mari Braut Nese** (født 1. oktober 1979) er en norsk politiker (H) som var ordfører i Klepp fra 2011 til 2019.

Nese har vært medlem av Klepp kommunestyre siden 2003 og medlem av formannskapet siden 2008. Fra 2003 til hun i 2011 ble ordfører, ledet hun Høyres kommunestyregruppe. I 2014 ble hun 1. nestleder i Rogaland Høyre.

Hun har bachelorgrad i eiendomsmegling fra BI fra 2008, 1. og 2. avdeling jus fra Universitetet i Bergen og grunnfag i petroleumsteknologi fra Universitetet i Stavanger. 

## Referanser


## Eksterne lenker
*
Warm Bodies

***Warm Bodies*** er en amerikansk romantisk skrekkfilmkomedie og zombiefilm fra 2013. Filmen er skrevet og regissert av Jonathan Levine, og har Nicholas Hoult, Teresa Palmer og John Malkovich i hovedrollene.

Filmen er basert på romanen med samme navn av Isaac Marion.

## Handling
Zombien R (Nicholas Hoult) lever i en apokalypseversjon av USA hvor zombiene regjerer og spiser hjernene til de levende personene. En dag spiser R hjernen til en tenåringsgutt, men blir forelsket i kjæresten hans Julie (Teresa Palmer), som han redder fra sine medzombier og tar tilbake til leiren sin. Da hun drar sin vei nekter R å gi opp og setter etter henne, og risikerer sitt eget liv ved å følge henne til menneskenes leir, samtidig som handlingene hans kan forandre hele den livløse verden.

## Rolleliste
* Nicholas Hoult i rollen som R
* Teresa Palmer i rollen som Julie
* John Malkovich i rollen som General Gringo
* Dave Franco i rollen som Perry Kelvin
* Analeigh Tipton i rollen som Nora
* Rob Corddry i rollen som M
* Cory Hardrict i rollen som Kevin
* Dawn Ford i rollen som Dr. Burke
* Justin Bradley

## Eksterne lenker
* 
*
Californication

**Californication** kan vise til:

* *[[Californication (album)]]* – et musikkalbum av  Red Hot Chili Peppers
* *[[Californication (TV-serie)]]* – en TV-serie
Bernd Karwofsky

**Bernd Karwofsky** (1945–2023) var en tysk skihopper som konkurrerte for Øst-Tyskland og representerte SC Dynamo Klingenthal.

Han deltok i den tysk-østerrikske hoppuka i 1965/66 og 1968/69, og ble nummer 27 sammenlagt i 1968/69. Hans beste plassering i enkeltrenn i Hoppuka var 10.-plass i Garmisch-Partenkirchen 1. januar 1966. I OL i Grenoble i 1968 ble han nummer 54 av 58 deltakere i normalbakken i Autrans. Han ble østtysk mester i stor bakke i 1967.

## Referanser


## Kilder
* Sports Reference: Bernd Karwofsky  (besøkt 3. august 2012)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sport-Komplett.de: Skispringen DDR - Meisterschaften (besøkt 3. august 2012)

## Eksterne lenker
*
Kritt-paleogen-grensen

**Kritt-paleogen-grensen** (ofte forkortet **K-Pg-grensen**, tidligere også **KT-grensen**) er en geologisk signatur, vanligvis tilstedeværende i kraft av et tynt sedimentlag som dateres til 65,5 (± 0,3) millioner år siden. Grensen markerer også slutten på mesozoikum og starten på kenozoikum, og er synonym med den hendelsen som utryddet store deler av livet på Jorden under den såkalte K-Pg-utryddelsen, herunder alle flygeudyktige dinosaurer.
Tây Ninh

**Tây Ninh** er en by i det sørlige Vietnam, og er provinshovedstad i provinsen med samme navn, som omslutter byen med hovedsakelig jordbruksområder. Byen ligger omtrent 90 kilometer|km nordvest for Ho Chi Minh-byen.

Byen er særlig kjent for å være hovedområdet til Cao Đài, og hovedtempelet som ble bygget mellom 1933 og 1955 ligger omtrent 5 km øst for byens sentrum.
Våttakammen

**Våttakammen** (også skrevet *Våttåkammen*) er en høyde på 286 moh. ved Ilbergan og Geitfjellet i Bymarka i Trondheim. Høyden ligger sør for Garnisonsbekken, nordvest for Fagerlia og vest for Fagervika. Våttakammen er en karakteristisk berghøyde som gir utsikt over Trondheim og nordlige Bymarka samt større deler av Trondheimsfjorden og Leksvik.

Fjellet kan nås enten fra Vestoppfarten via driftsveien (to kilometer), fra Fagerlia og Schøningsdalen (to kilometer) eller fra Baklidammen over Helkansetra (3,5 kilometer). 

Navnet kommer av at det var oppført en vete eller en varde til signalisering på berget, og når denne var tent kunne den sees fra Midtbyen (sentrum av Trondheim) eller Våttåhaugen på motsatt side av viken ved Ladehammeren. En varde ble for øvrig tent på Våttakammen under avslutningen av Trondheims 1000-årsjubileum på nyttårsaften i 1997.

Fra 1956 og en periode fremover ble det reist flere forslag i lokalpressen i Trondheim om å anlegge en skiheis fra Fagerlia til Våttakammen, men dette ble motargumentert av både Bymarksutvalget og skogforvalter Fredrik von der Lippe, som ønsket Geitfjellet og denne delen av Bymarka vernet mot tekniske inngrep. *Geitfjellet verneområde* ble siden opprettet i 1966.

## Referanser


 


## Litteratur
*
*

## Eksterne lenker
* Oppføring av «Våttåkammen»  hos nettleksikonet til Strinda historielag
* Bildesøk på Våttåkammen hos Flickr.com
Herbert Leonhardt

**Herbert Leonhardt** (født 27. januar 1925, død juli 1986) er en tysk tidligere skiløper som representerte SC Aufbau Klingenthal.

Han ble østtysk mester individuelt til sammen seks ganger - på 15 kilometer langrenn i 1949 og 1953, i kombinert i 1949, 1953 og 1954, og i spesielt hopp i 1949. I VM i Falun i 1954 var han på det østtyske laget som ble nummer 11 på 4 x 10 kilometer stafett. I OL i Cortina d'Ampezzo i 1956 ble han nummer 28 av 35 fullførende deltakere i kombinert.

## Referanser


## Kilder
* Sports Reference: Herbert Leonhardt  (besøkt 3. august 2012)
* Sport-Komplett.de: Skilanglauf - DDR - Meisterschaften (Herren) (besøkt 3. august 2012)
* Sport-Komplett.de: Ski-Nordisch - Nordische Kombination - DDR - Meisterschaften (besøkt 3. august 2012)
* Sport-Komplett.de: Skispringen DDR - Meisterschaften (besøkt 3. august 2012)
* Vogtländischer Skiclub Klingenthal: Weltmeisterschafts - Teilnehmer aus Klingenthal (besøkt 3. august 2012)

## Eksterne lenker
*
Egmont Nørregaard

**Egmont Victor Boeck Nørregaard** (født 12. juli 1917, død 12. juni 2014) var en norsk forretningsmann, fjellklatrer og tidligere motstandsmann. 

Han var utdannet maskiningeniør ved Ingenieurschule Mittweida og var fra 1950 til 1980 administrerende direktør i A/S Löwener Mohn, som var Norges største maskingrossist. Han var også formann (senere æresmedlem) i Maskingrossistenes forening og gjennom mange år styremedlem og viseformann i stiftelsen Libertas. 

Som ung var han en del av det såkalte Kolsås-miljøet innen fjellklatring, som omfattet bl.a. Peter Wessel Zapffe, Arne Næss og Einar Hoff Hansen, og han var sekretær i Norsk Tindeklubb. Under andre verdenskrig deltok han i seks aksjoner i Milorgs aksjonsgruppe. 

Han var oldebarn av godseieren og industrilederen Benjamin Wegner.

## Referanser


## Kilder
* *Aftenposten* morgen 12. juli 2012 s. 13
Christine Majerus

**Christine Majerus** (født 25. februar 1987 i Luxembourg by) er en luxembourgsk syklist, som konkurrerer i landeveissykling og sykkelcross. Hun er flere ganger luxembourgsk mester i begge disse grenene, og hun kom på 21.-plass i landeveisrittet ved sommer-OL 2012 i London.

Hun drev tidligere med friidrett, triatlon og duatlon, men skader gjorde at hun ikke kunne løpe, derfor begynte hun med sykling.

## Meritter landeveissykling

;2012
:21.-plass - landeveisrittet ved sommer-OL 2012 (London)
:8.-plass - Flandern rundt for kvinner
:Luxembourgsk mester - landeveissykling, tempo
:Luxembourgsk mester - landeveissykling, fellesstart

;2011
:Games of the Small States of Europe, landeveisritt
:2.-plass - Erpe-Mere (Belgia) 
:2.-plass - Sparkassen Giro Bochum (Tyskland) 
:Luxembourgsk mester - landeveissykling, fellesstart
:Luxembourgsk mester - landeveissykling, tempo
:Kasseien Omloop Exloo (Nederland)
:3.-plass - Bredene (Belgia)

;2010
:Luxembourgsk mester - landeveissykling, fellesstart
:Luxembourgsk mester - landeveissykling, tempo
:58.-plass - VM i landeveissykling, fellesstart

;2009
:10.-plass - Chrono des Herbiers (Frankrike) 
:Sølv - det luxembourgske mesterskapet i landeveissykling, fellesstart
:Luxembourgsk mester - landeveissykling, tempo
:3.-plass - GP Cholet - Pays de Loire (Frankrike)

;2008
:Luxembourgsk mester - landeveissykling, tempo
:Sølv - det luxembourgske mesterskapet i landeveissykling, fellesstart

;2007
:Luxembourgsk mester - landeveissykling, tempo
:Bronse - det luxembourgske mesterskapet i landeveissykling, fellesstart

## Meritter sykkelcross

;2012
:Luxembourgsk mester - sykkelcross
:14.-plass - VM i sykkelcross (Belgia)

;2011
:Luxembourgsk mester - sykkelcross
:21.-plass - VM i sykkelcross (Tyskland)

;2010
:Luxembourgsk mester - sykkelcross

;2009
:Sølv - det luxembourgske mesterskapet i sykkelcross

;2008
:Bronse - det luxembourgske mesterskapet i sykkelcross

;2007
:Bronse - det luxembourgske mesterskapet i sykkelcross

## Referanser


## Eksterne lenker
* 
* 
* London 2012 - Christine Majerus
* Profil på Cycling Fever
Mad Max: Fury Road

***Mad Max: Fury Road*** er en australsk postapokalyptisk action- og eventyrfilm fra 2015 regissert av George Miller. *Fury Road* er den fjerde i *Mad Max*-rekken og kom 30 år etter *[[Mad Max etter Thunderdome]]* fra 1985. Hovedrollene spilles av Tom Hardy og Charlize Theron.

## Handlingsreferat
I fremtiden har jordkloden blitt en ødemark, og all menneskenes sivilisasjon har kollapset fullstendig som et resultat av blodige konflikter og stadig minkende ressurser. Max Rockatansky (spilt av Tom Hardy) er en overlevende som ofte blir hjemsøkt av visjoner om døde mennesker. Han blir tatt til fange av War Boys, soldatene til den tyranniske lederen Immortan Joe. 

I mellomtiden blir Imperator Furiosa, en av Joes nestkommanderende, sendt i sin pansrede "War Rig" for å få tak i mer drivstoff og ammunisjon. Men Joe innser snart at hans fem koner - kvinner han har valgt til å føde hans barn - har forsvunnet sammen med Furiosa. Furiosa kjører inn i en sandstorm og kommer seg unna forfølgerne. Max kommer seg løs, og slår seg sammen med Furiosa og Joes fem koner: Capable, Cheedo, Toast, Dag og Splendid Angharad, som er høygravid med Joes barn. Men gruppen må snart møte Joe og hans styrker i kamp, hvor mange av Joes styrker blir drept og Furiosa hardt såret.

## Rolleliste
* Tom Hardy som Max Rockatansky
* Charlize Theron som Imperator Furiosa
* Nicholas Hoult som Nux
* Rosie Huntington-Whiteley som Splendid
* Zoë Kravitz som Toast
* Riley Keough som Capable
* Nathan Jones som Rictus Erectus
* Hugh Keays-Byrne som Immortan Joe
* Abbey Lee som The Dag

## Referanser


## Eksterne lenker
* 
*
Canale d’Agordo

**Canale d'Agordo** (**Forno di Canale** fram til 1964) er en by og kommune i Provinsen Belluno i regionen Veneto i det nordlige Italia. Byen hadde 1161 innbyggere i 2013.

## Vennskapsbyer
Canale d'Agordo er vennskapsby med:

## Personer fra Canale d'Agordo
* Giuseppe Zais (eller Xàiz) (1709–1781), landskapsmaler
* Valerio Da Pos (1740–1822), dikter
* Johannes Paul I (Albino Luciani), pave 1978

## Referanser


## Eksterne lenker
* 
* Turistinformasjon
Sulefugler

* se inndeling!

**Sulefugler** (Suliformes) er en ny foreslått orden i gruppen Aequornithes, som består av store, flygedyktige vannrovfugler som livnærer seg i havet. Gruppen, som inneholder fire familier, kan være søstergruppen til pelikanfugler (Pelecaniformes).

Sulefugler anerkjennes som en egen orden av flere ulike taksonomiske autoriteter, inkludert HBW Alive og BirdLife International, International Ornithologists Union og American Ornithologists Union, med bakgrunn i studier med mitokondrielt DNA.

## Systematikk
Skyggefuglens plassering i systematikken har vært usikker, og den har vanligvis hatt sin egen familie, men AOU mente den var en del av pelikanfamilien. HBW Alive plasserer den imidlertid i sin egen familie, noe kladogrammet nedenfor også reflekter.

## Inndeling
Inndelingen følger HBW Alive og Illustrated Checklist of the Birds of the World, i henhold til del Hoyo & Collar (2014). Norske navn følger Norsk navnekomité for fugl og er i henhold til Syvertsen *et al.* (2008, 2017). Navn i parentes er uoffisielle midlertidige beskrivelser, som endres når nye offisielle navn foreligger.

* Aequornithes, (vannrovfugler)
** Ciconiiformes, storkefugler
** Gaviiformes, lomfugler
** Pelecaniformes, pelikanfugler
** Procellariiformes, stormfugler
** Sphenisciformes, pingvinfugler 
** Suliformes, sulefugler
*** Fregatidae, fregattfuglfamilien
*** Sulidae, sulefamilien
*** Phalacrocoracidae, skarvefamilien
*** Anhingidae, slangehalsfamilien

## Referanser




## Eksterne lenker
*
Sandefjord Grand Prix

**Sandefjord Grand Prix** er et sykkelritt i landeveissykling. Rittet er et showritt og har ingen UCI-klassifisering. Rittet er av typen kriterium, og er et showritt som samler noen internasjonale stjerner, men mest norske syklister.

## Vinnere
* 2014  Sondre Linstad-Hurum
* 2013  Lars Petter Nordhaug
* 2012  Alexander Kristoff
* 2011  Edvald Boasson Hagen
* 2010  Mats Lohne
* 2009  Edvald Boasson Hagen
* 2008  Kurt Asle Arvesen
* 2007  Thor Hushovd
* 2006  Kurt Asle Arvesen

## Eksterne lenker
*
Luekapusin

**Kapusinapene** *(Cebus Apella)* betraktes ofte som de mest intelligente av vestapene. Luekapusinen bruker steiner og ulike andre redskaper til å knekke harde nøtter med. Den eter også frukt, insekter og enkelte virveldyr, som frosker, øgler og til og med små flaggermus. Luekapusinen, som har fått navn etter det lueliknende mørke feltet på hodet, har størst utbredelse av vestapene. Blandede flokker på 8–14 er vanlig, siden luekapusinen ikke er kjønnsmoden før den er 7 år – senere enn de fleste aper av samme størrelse.

## Utbredelse og utseende
* Utbredelse: Det nordlige, midtre og østlige Sør-Amerika
* Lengde: 33–42&nbsp;cm
* Vekt: 3–4,5&nbsp;kg
* Hale: 41–49&nbsp;cm
* Sosial enhet: Flokk

## Eksterne lenker
* 
* Black-capped capuchin  (Cebus apella), ARKive
Forvebrua

**Forvebrua**, eller **Forve bru**, er en veibro som krysser elven Orkla vest for tettstedet Fannrem i Orkdal kommune i Trøndelag. Brua består av to kjørefelt og har tre spenn fordelt på en total lengde av i underkant 200 meter. Brua ble tatt i bruk i 1939 og erstattet en tidligere smal bru på stedet som ble oppført i 1865. Brua er nå tillatt for kjøretøy med totalvekt opp til 60 tonn. Brua ligger på fylkesvei 65. Inntil 2. oktober 2015 lå brua på Europavei 39.

## Se også
*Liste over broer i Norge
*Liste over broer i Norge etter lengde

## Bilder

Forve bru UBT-TO-075342 01 1.jpg|Den gamle brua fra 1865
Parti fra Orkdalen UBT-TO-004174 01 1.jpg|Den gamle brua sett mot øst


## Referanser
NRK Barne- og Ungdomsavdelingen

**NRK Barne- og Ungdomsavdelingen** (**BUA**) var en avdeling i NRK som produserte radio- og TV-programmer for barn og ungdom. 1. desember 2007 ble avdelingen nedlagt samtidig med at NRK Super ble lansert. Kalle Fürst var leder i Barne- og ungdomsavdelingen fram til lanseringen av NRK Super.

Ungomsredaksjonen i NRK var en del av avdelingen.

## Referanser
Wrath of the Titans

***Wrath of the Titans*** er et amerikansk actioneventyr fra 2012. Filmen er regissert av Jonathan Liebesman, og har Sam Worthington, Liam Neeson og Ralph Fiennes i hovedrollene. Filmen er en oppfølger til *[[Clash of the Titans (film 2010)|Clash of the Titans]]* (2010), og er basert på gresk mytologi. 

## Handling
Det er gått ti år siden halvguden Perseus (Sam Worthington) reddet verden, og nå prøver han å legge den delen av livet bak seg for å leve et normalt liv med sønnen Helios (John Bell). Men når faren, guden Zeus (Liam Neeson), blir kidnappet av Hades (Ralph Fiennes) og Ares (Édgar Ramirez), må Perseus til Tartarus for å redde ham. Han reiser med fetteren Agenor (Toby Kebbell) og dronning Andromeda (Rosamund Pike) for å finne den falne guden Hephaestus (Bill Nighy), som vet veien dit. Når det i tillegg viser at Zeus', Hades' og Poseidons (Danny Huston) far Kronos har alliert seg med Hades og Ares, står det for alvor klart at en krig er på randen og at Perseus er verdens eneste håp for fred.

## Rolleliste
* Sam Worthington i rollen som Perseus
* Liam Neeson i rollen som Zeus
* Ralph Fiennes i rollen som Hades
* Édgar Ramirez i rollen som Ares
* Toby Kebbell i rollen som Agenor
* Rosamund Pike i rollen som Andromeda
* Bill Nighy i rollen som Hephaestus
* Danny Huston i rollen som Poseidon
* John Bell i rollen som Helius
* Lily James i rollen som Korrina
* Alejandro Naranjo i rollen som Mantius
* Freddie Drabble i rollen som Apollo
* Kathryn Carpenter i rollen som Athena
* Sinéad Cusack i rollen som Clea
* Spencer Wilding i rollen som Minotaur
* Martin Bayfield i rollen som Cyclops

## Eksterne lenker
* 
*
Søo

**Søo**, også kjent som **Søa**, er en elv i Heim kommune i Trøndelag som har sitt opphav fra Søvatnet i Orkdal (280 moh.) og videre fra Vasslivatnet (280–260 moh, avhengig av regulering). Den er hovedelv i Søavassdraget.

Vannføringen til Søo blir regulert gjennom en 20 meter høy steinfyllingsdam i vestenden av Vasslivatnet, som fungerer som reguleringsmagasin for Søa kraftverk (37 MW). Gjennom en 5216 m lang tunnel overføres det vann fra Hollaelva til Vasslivatnet, og fra Ytter Svorksjøen i Skjenaldelva kan det overføres vann til Søvatnet med både en kanal og ei rørgate. Eidsfossen kraftverk (0,4 MW) drives i Eidselva, nederste del av vassdraget.

Vannet renner fra Vasslivatnet nedover Søvassdalen parallelt med Europavei 39 og videre ned mot Vinjeøra, men snur nordover om lag to kilometer øst for tettstedet, inn i Rovatnet (13 moh.) før den deretter har sitt utløp i Hemnfjorden ved Kyrksæterøra.

## Se også
* Liste over elver i Trøndelag

## Referanser




## Eksterne lenker
*
Fotballklubben Bodø/Glimt i 2012

**Sesongen 2012 spilte ** i Adeccoligaen. Laget endt på 5.-plass og spilte kvalifisering om opprykk til Tippeligaen 2013. Glimt slo  i første kamp, men måtte gi tapt for  i andre kvalifiseringsrunde.

## Tabellen

## Seriekamper

## Cupkamper

## Bodø/Glimt 2
Reservelaget til Bodø/Glimt spiller i 2012 i 3. divisjon fotball for herrer, avdeling 11. Laget vant avdelingen med 53 poeng, men fikk ikke lov til å spille i 2. divisjon i 2013 fordi førstelaget ikke kvalifiserte seg for Tippeligaen 2013.

### [[3. divisjon fotball for herrer 2012#Avdeling 11|3. divisjon, avdeling 11]]

*  takket ja til plassen, da  trakk laget.[<small> rykket opp til 2. divisjon fordi  ikke kunne rykke opp.</small>
* <small> rykket ned da førstelaget rykket ned fra [[2. divisjon fotball for herrer 2012#Avdeling 4|2. divisjon](https://web.archive.org/web/20121014005927/http://idrett.speaker.no/organisation.asp?WCI=wiKlubbKassaNews&WCU=1231455&CatId=324935%5D%3C%2Fsmall>
*)]
* Kilde:
Holleby

**Holleby** er et kirkesogn og et gods i Sarpsborg prosti.

På selve Tune-øya i øvre Tune lå "Alnes stavkirke", nevnt omkring 1400 i Biskop Eysteins jordebok og i 1426 som en annekskirke til Tune.

Den antas å være ødelagt i 1504 da Niels Ravaldsson herjet i Østfold. Holleby gård (gods) strøk også med. Det var omkring 1350 var en del av Havtore Jonssons Smålendske gods, men ble bygd opp igjen og blant annet eid av Olav Galles efterkommere.

Biskop Jens Nilssøn var innom i 1598 og skriver
:''«...men der herre folck it stund bode paa Holdeby, holt de selff en træ capel vid macht, hede Holdeby capel; den er nu ødelagt, oc haffuer icke verit tieniste der i vdi 30 aar 1.» 
Det skal ha dreid seg om en stavkirke som var oppført rundt 1400.

I dag finner vi Holleby kirke, bygd 1919.

Her er over tjue gravhauger.

## Referanser
Relaksjonseffekten

**Relaksjonseffekten** kan oppstå i elektrolytter (salt løst i væske, ofte vann) som blir utsatt for en potensialforskjell fra en spenningskilde (se elektrolyse). Ioner i løsningen vil da vandre mot elektroden med motsatt ladning. Når ionene med positiv ladning (kationer) vandrer gjennom elektrolytten vil de negative ionene (anion) bli tiltrukket kationet og henge seg på dette. Dette fører til at kationet bremses og mobiliteten reduseres. Dette gjelder selvfølgelig også motsatt for anionet.

## Elektroforese
Elektroforese er nært beslektet med dette og er effekten av at anionene som henger etter kationet også vil bli tiltrukket av den positive elektroden (katoden) og dermed bremse kationet ytterligere. Både elektroforese og relaksjonseffekten er størst i sterke elektrolytter, men ved lave konsentrasjoner vil begge to kunne neglisjeres. 

## Se også
* Galvaniske celler
* Elektrolyseceller
* Galvanisering
Kobberstikksamlingen i Berlin

**Kobberstikksamlingen i Berlin** (tysk: *Kupferstichkabinett Berlin*) er del av den tyske delstaten Berlins museer (Staatlichen Museen zu Berlin). Samlingen finnes i kulturkvartalet Kulturforum ved Potsdamer Platz. Det er det største museet for grafisk kunst i Tyskland. I samlingen finnes mer enn 500 000 trykk og ca 110 000 andre *kunstverk på papir*, det vil si tegninger, pasteller, akvareller og oljeskisser.

## Historie
Kobberstikksamlingen ble offisielt opprettet i 1831 med en samling av tegninger og akvareller som ble skaffet av kurfyrste Fredrik Vilhelm av Brandenburg i 1652. Samlingen vokste i løpet av 1800- og 1900-tallet med verker fra middelalderen, renessansen og senere verker, inkludert tegninger av Albrecht Dürer og Matthias Grünewald, Sandro Botticellis illustrasjoner til Dantes *[[Den guddommelige komedie]]* og godset til Adolph Menzel.

I 1986 overtok Kobberstikksamlingen den grafiske samlingen til Nasjonalgalleriet i Berlin som hadde sitt tyngdepunkt i trykk fra 1900-tallet. Denne del av samlingen inkluderte ekspresjonistisk kunst som Nazi-Tyskland hadde klassifisert som «degenerert» (*[[Entartete Kunst]]*) og konfiskert. I 1994 åpnet Kobberstikksamlingen i en ny bygning i Kulturforum, gjenforent med deler av samlingen som hadde blitt delt mellom Øst- og Vest-Berlin, foruten også samlingen til Nasjonalgalleriet.

## Samlingen

Samlingen er konsentrert om europeiske tegninger og grafikk fra middelalderen til vår samtid. Den inneholder verker av bl.a. Mantegna, Botticelli, Dürer, Altdorfer, Matthias Grünewald og Hieronymus Bosch, Pieter Bruegel, Rembrandt og Tiepolo, Daniel Chodowiecki, Caspar David Friedrich, Schinkel og Adolph von Menzel. 

Det klassiske moderne er representert i samlingen med blant annet Edvard Munch, Ernst Ludwig Kirchner og Pablo Picasso. Videre finnes popart med verker av blant annet Richard Hamilton, Andy Warhol, Jasper Johns, Frank Stella, konseptkunst og minimalisme. 

En del av Chodowieckis verker finnes i en fast utstilling i Gemäldegalerie, også det i Kulturforum.

## Referanser


## Eksterne lenker
*
Søa kraftverk

**Søa kraftverk** er et vannkraftverk i Hemne kommune i Trøndelag, tre kilometer nord for Kyrksæterøra. 

Kraftverket utnytter et fall på 280 bruttometer og er et magasinkraftverk med Søvatnet og det nedenforliggende Vasslivatnet med tilsammen 67 millioner m³ som kilde.

Ved Vasslivatnet er det bygget en tyve meter høy fyllingsdam av stein, og hvorfra vannet ledes i en ti kilometer lang tilløpstunnel til kraftverket nord for Kyrksæterøra. 

Midlere årsproduksjon er på 192 GWh og installert effekt er på 37 MW og drives med en francisturbin. 

Kraftverket tilhører TrønderEnergi Kraft AS. Søa kraftverk er for øvrig selskapets største heleide kraftverk. 

Kraftverket ble satt i drift i 1967, og grunnlaget for utbyggingen var å skaffe til veie elektrisk kraft for Holla Metall ved Kyrksæterøra. I forbindelse med utbyggingen ble det opprettet en kraftleieavtale mellom kraftverket og smelteverket med en varighet på 40 år. Kostnadene for utbyggingen var på i overkant av 52 millioner kroner, og hvor Ila og Lilleby Smelteverk dekket seks millioner gjennom egenkapital.

## Referanser


## Kilder
* 
* NVE vannkraftdatabase
* TrønderEnergi
*  (Forfatter: Knut A Rosvold)


Fil:Søa kraftverk 01 2012.jpg| Den 20 meter høye fyllingsdamen til Søa kraftverk ved vestenden av Vasslivatnet. 
Fil:Søa kraftverk (02).JPG|
Fil:Søa kraftverk (01).JPG|
Michael Treschow

**Michael Treschow** er navnet til flere personer:

* Michael Treschow (1741), dansk-norsk amtmann (1741-1816)
* Frederik Wilhelm Treschow (døpt *Michael Treschow*), norsk jernverkseier (1814-1901)
* Michael Treschow (1943), svensk forretningsmann (1943- )
Ren Hayakawa

**Ren Hayakawa** (早川漣, født 24. august 1987 i Jeonju i Sør-Korea) er en japansk bueskytter. Ved Sommer-OL 2012 vant hun bronsemedalje for Japan i lagkonkurranse kvinner.  Hun kom så til de siste 16 i den individuelle øvelsen i de samme lekene, hvor hun ble slått ut av den som tilslutt ble olympisk mester i øvelsen, Ki Bo Bae.

Under Sommer-OL 2020 i Tokyo som ble arrangert i 2021 ble hun utslått i åttendedelsfinalen i den individuelle konkurransen.

## Referanser


## Eksterne lenker
*
Michael Treschow (1741)

**Michael Treschow** (1741–1816) var embetsmann og på slutten av sitt liv adelsmann i Danmark og Norge.

## Familie
Treschow ble født i Vågå, hvor faren Herman Treschow var prest.

Treschow giftet seg den 8. april 1778 med Christina Elisabeth Wasserfall (døpt 26. juli 1753&ndash;31. mars 1823), datter av kjøpmann Peter Wasserfall og enken etter Peter Henningsen, deputert i Det tyske Kancelli. Ekteparet hadde sønnene Herman Gerhard Treschow (1780&ndash;1836), amtmann, Willum Frederik Treschow (1786&ndash;1869; senere kjent som *Frederik Wilhelm*) og Michael Hendrich Johan Daniel Treschow (1791&ndash;1869).

Datteren Petronelle Marie (1781-1849) var gift med professor og eidsvollsmann Georg Sverdrup.

## Utdannelse og yrkesliv
Treschow ble i 1755 privat dimittert til Københavns Universitet, hvor han studerte teologi og deretter byttet studium for i 1764 å avlegge latinsk-juridisk embetseksamen.

Treschow ble i 1766 sekretær i Det danske Kancelli, datidens regjering i staten Danmark&ndash;Norge. Der gjorde han seg fordelaktig bemerket som sekretær for forskjellige viktige kommisjoner.

Treschow var fra 1771 høyesterettsassessor og mellom 1800 og 1808 amtmann over Roskilde amt. Treschow var fra 1774 justisråd, fra 1779 etatsråd, fra 1784 konferensråd og fra 1812 kommandør av Dannebrogordenen.

I tillegg innehadde Treschow flere verv. Etter en vitenskapelig utenlandsreise i 1775 ble han medlem av direksjonen for Det kongelige Teater, samt i 1784 medlem av den da nedsatte kommisjon som skulle undersøke teaterets tilstand. Treschow ble i 1781 medlem og i 1798 leder av *Det kongelige danske Selskab for Fædrenelandets Historie og Sprog*, og til det av selskapet utgitte *Nye danske Magazin* inngav han et betydelig antall bidrag.

Treschow ble i 1812 adlet som dansk og norsk adelsmann. Han er således stamfar til den første adelige slekt Treschow.

## Se også
* Treschow

## Referanser
Miki Kanie

**Miki Kanie** (født 4. desember 1988 i Gifu) er en japansk bueskytter. I Sommer-OL 2012 vant hun bronsemedalje i lagkonkurranse kvinner.

## Referanser

## Eksterne lenker
*
Autódromo Internacional do Algarve

**Autódromo Internacional do Algarve**, vanligvis kalt **Portimão Circuit**, er en 4,692 km lang racerbane i Portimão, Portugal. Anlegget omfatter også en gokart-bane, en teknologipark, et femstjernes hotell, et sportskompleks og leiligheter.

Banen kostet totalt 195 millioner euro å bygge og sto ferdig i oktober 2008. Banen ble homologert av FIM den 11. oktober 2008 og av FIA to dager senere. Banen ble designet av Ricardo Pina, Arquitectos. I oktober 2010 ble teamene i Formel 1 enige om å gi Portimao Circuit status som testbane.

Banen er meget kupert, og kan i karakter minne om gamle Nürburgring og Spa-Francorchamps. Den har mange gode forbikjøringsmuligheter og er i alminnelighet godt likt av førerne.

## Referanser


## Eksterne lenker
*
Lionel Cox

**Lionel Cox** (født 11. juli 1981) er en belgisk sportsskytter. Under Sommer-OL 2012 i London deltok han i 50 m rifle, liggende, der han tok sølvmedaljen etter at han hadde skutt 599 poeng i innledende skyting, han lå da som nr. 2 og klarte å holde den plassen gjennom finalen. Han var 4,3 poeng etter gullvinner Sergej Martinov fra Belarus, mens slovenske Rajmond Debevec tok bronsen 0,2 poeng etter ham.

## Referanser




## Eksterne lenker
* 
* Profil på london2012.com
* Profil på BBC Sport Olympics 2012
* Profil på Sports Yahoo.com under Sommer-OL 2012
* Profil på www.NBColympics.com
Den store hvite flekken

**Den store hvite flekken**, også kjent som **den store hvite ovalen**, på Saturn er et navn gitt til periodiske stormer som er tilstrekkelig store til at de er synlige fra jorden via teleskoper. Flekkene kan bli flere tusen kilometer brede.Navnet kommer av analogen til Jupiters store røde flekk.

## Kilder
* 
* 

## Eksterne lenker
*  Article on Saturn's Northern Electrostatic Disturbance  hos Sky and Telescope
*  1990/1 Hubble-bilde
*  2006: observert med et 12" teleskop av amatører nær Paris
*  Volunteers Help NASA Track Return of the Dragon 
*  The Great White Spot at ESA/Hubble
*  Christopher Go's Saturn Website Pictures of Saturn's Northern Electrostatic Disturbance (2011)
Orkanøye

**Orkanøye** er et område med forholdsvis rolig vær i sentrum av store tropiske sykloner. Orkanens øye er vanligvis sirkulære og med en typisk diameter på 40–65&nbsp;km. Syklonens laveste lufttrykk finnes i øyet, og kan være så mye som 15 % lavere enn lufttrykket utenfor stormen.
Tholin

**Tholin** eller **tholiner** er en blanding av heteropolymere organiske nitrogenforbindelser som ikke dannes naturlig på jorden, men som finnes i store mengder i solsystemets ytre – på overflaten av måner, kometer og dvergplaneter hvor de gir overflaten en rød farge. Tholiner finnes blant annet på Pluto, saturnmånen Titan og asteroiden Sedna. Tholin kommer fra  som betyr «uklar».
Gwen Shepherd

**Gwendolyn J. Shepherd** (også kjent som **Gwen Shepherd**) er en amerikansk skuespiller. På 1970- og 1980-tallet spilte hun i forskjellige musikaler. Siden 1989 han hun hatt enkelte midre roller i forskjellige TV-serier.

## Eksterne lenker
* 
*
Rheas ringer

**Rheas ringer** er et ringsystem til månen Rhea, oppdaget av NASA 6. mars 2008. Dette ble den første oppdagelsen av ringer rundt en måne. Ringenes eksistens forekommer i de observerte endringene i elektronstrømmer som fanges av Saturns magnetfelt. Støv og fragmenter antas forlenge Rheas Hillsfære, men er mer kompakt jo nærmere månen og inkluderer tre smale ringer med enda høyere tetthet. Forskere antar at ringene fra begynnelsen kretset rundt Saturn, men at de sakte, men sikkert har blitt fanget av Rheas gravitasjon.

## Kilder
*

## Eksterne lenker
* NASAs padkastsendinger
Titans atmosfære

**Titans atmosfære** er atmosfæren til Saturns måne Titan. Det er den eneste tykke atmosfæren som eksisterer på en naturlig satellitt i solsystemet. Det finnes også tynne atmosfærer på de galileiske måner (Io, Europa, Ganymedes og Callisto) og endog vår egen måne, men disse er ikke så lett observerbare.

Tilstedeværelsen av en betydelig atmosfære ble først antatt av den spanske astronomen Josep Comas Solà som observerte en betydelig kantformørkelse på Titan i 1903, og senere bekreftet av Gerard Kuiper i 1944 ved bruk av en spektroskopisk teknikk som ga et anslag for et atmosfærisk trykk av metan i størrelsesorden 100&nbsp;millibar (10&nbsp;kPa).

## Referanser


## Eksterne lenker
*
Christian Ulrich von Nissen-Benzon

**Christian Ulrich von Nissen-Benzon** til stamhuset Skærsø (født 1691, død 1756) var en dansk embedsmann. Han var kommandant på Dansborg fra 1718,  guvernør i kolonien Trankebar fra 23. januar 1720 til 12. oktober 1726, senere etatsråd, stiftamtmann over Trondhjems stiftamt (1736–1744), stiftamtmann over Aarhus stiftamt, stiftamtmann over København, medlem av Danmarks Højesteret 1744–56 og ridder av Dannebrogordenen 1747.

Hans bror Christian Siegfried von Nissen-Benzon til Skærsø (1700–1763) var generalmajor. Navnet von Nissen-Benzon ble etter adelig skikk antatt av de to brødrene da de arvet stamhuset Skærsø fra sin kusine Sophie Amalia Benzon til Skærsø i 1754. De var sønner av etatsråd Herman Lorentz von Nissen, som ble adlet 3. november 1710, og tilhørte en godseierslekt fra Sønderjylland (Nissen (slekt fra Sønderjylland)). Deres mor var Ida Sophie Amalie Glud (1672–1703), datter av biskop i Viborg Søren Glud (adlet 1679) og Ida Christine Moth (en søster av kongens elskerinne Sophie Amalie Moth). Deres mor var blant annet kusine til Ulrik C. Gyldenløve.

## Referanser


## Litteratur
*Harald Nissen og Gunnar Brun Nissen, *Slekten Nissen fra Bov sogn i Sønderjylland*, Trondheim, 1978
**von Nissen* og *von Nissen-Benzon*, Danmarks Adels Aarbog 1927 II, 73; med rettelser 1929, 312; 1944, 112; 1953, 44.

## Eksterne lenker
*
Titans sjøer

**Titans sjøer** er ansamlinger med etan og metan i væskeform som har blitt oppdaget av *[[Cassini-Huygens|Cassini]]*-sonden, og som har vært antatt å eksistere lenge. De store er kjent som *maria* (hav) og de mindre er kjent som *lacūs* (innsjøer).

## Referanser


## Eksterne lenker
*  Map of Titan's north polar liquid bodies with feature names fra USGS Saturn system page
Hvis dette er et menneske

***Hvis dette er et menneske*** (italiensk: *Se questo è un uomo*) er en selvbiografisk roman fra 1947 av Primo Levi som handler om tiden han tilbrakte som jødisk fange i Auschwitz. Boken er den første i en serie på to bøker, hvor den andre, *[[Våpenstillstanden]]* (italiensk: *La Tregua*), beskriver den strabasiøse ni måneder lange hjemreisen fra konsentrasjonsleiren til Torino i Italia.

Primo Levi begynte å skrive på *Hvis dette er et menneske* like etter at han ble frigjort av Den røde armé i 1945 for å fortelle verden hva som skjedde i konsentrasjonsleirene under andre verdenskrig. Levi har beskrevet «trangen til å la “de andre” få vite» som «et umiddelbart og absolutt behov, påtrengende nok til å kunne sammenlignes med ethvert annet primærbehov». 

I 1947 fikk Levi antatt manuset hos De Silvia i Torino etter å ha blitt refusert av to forlagshus. Førsteutgaven kom ut i  eksemplarer, hvorav bare  ble solgt til tross for at boka fikk god mottakelse. I 1957 ble den trykt opp igjen på et større forlag og interessen økte. I 1959 ble den oversatt til engelsk og i 1961 til fransk og tysk. I 1990 ble den oversatt til norsk av Tommy Watz og utgitt på Document forlag.

## Referanser
Nissen (slekt fra Fredericia)

**Nissen** er en dansk slekt med forgreninger i Norge, som stammer fra Anders Hansen Nissen i Fredericia (død før 1689). Hans sønnesønner Poul Hansen Nissen (1689–1735?), bakermester i Trondheim, og Niels Hansen Nissen (1695–1763), kjøpmann i Trondheim, flyttet til Norge. Til slekten hører justisråd Martinus Lind Nissen (1744–95), som grunnla Adresseavisen i 1767, skolemannen Ole Hartvig Nissen (som grunnla Nissens Latin- og Realskole og Nissens Pikeskole) og hans sønner, generalmajor Per Schjelderup Nissen og arkitekt Henrik Nissen.

Navnet Nissen er opprinnelig et patronym, og betyr «sønn av Nis». Nis var en del brukt som fornavn i Jylland.

Slekten har ikke noen forbindelse til slekten Nissen fra Sønderjylland eller slekten Egede-Nissen.

## Litteratur
*Nissen fra Fredericia i Store norske leksikon
Skyting under Sommer-OL 2012 – 25 m silhuettpistol menn

**Mennenes [[25 m silhuettpistol]]** under **[[Sommer-OL 2012]]** fant sted 2. og 3. august på Royal Artillery Barracks.

Øvelsen bestod av to deler: en innledende skyting og en finale. I den innledende skytingen skjøt hver skytter 60 skudd med pistol på 25 meters avstand. Hvert skudd gir poeng fra 1 til 10, hvor 10 er maksimum for ett skudd. Det ble skutt mot 5 skiver i hver serie, og hver skytter skjøt 12 serier med begrenset skytetid. Fire serier måtte skytes i løpet av 8 sekunder hver, de fire neste innen med 6 sekunders skytetid og de fire siste med 4 sekunders skytetid.

De 6 beste skytterne i innledende skyting gikk videre til finalen, hvor alle begynte med null poeng igjen. I finalen skjøt de ytterligere 40 skudd, fordelt på 8 serier med 5 skudd i hver serie med skytetid 4 sekunder. Etter fjerde serie ble utøveren med lavest poengsum tatt ut av konkurransen for hver nye serie, slik at man til slutt stod igjen med de to beste skytterne som skjøt om gullet i den siste serien.

## Overraskende gull til Cuba
Verdensener Alexei Klimov fra Russland ledet før finalen etter å ha skutt 592 poeng i den innledende skytingen. I finalen startet alle med null poeng igjen, og Klimov startet med en perfekt serie i finalen, men sviktet etterhvert og endte utenfor pallen. I stedet var det cubanske Leuris Pupo som var best i finalen og tok Cubas første gull i London-OL, fulgt av indiske Vijay Kumar på sølvplass og Kinas Ding Feng på bronseplassen. Lupo tangerte verdensrekorden på 34 poeng i finalen.

## Innledende skyting

## Finale

## Referanser




## Eksterne lenker
* Offisielle resultater fra innledende skyting
* Offisielle resultater etter finalen
Leuris Pupo

**Leuris Pupo** (født 9. april 1977) er en cubansk skytter som har deltatt i Sommer-OL 2000, 2004, 2008 og 2012 i øvelsen 25 m silhuettpistol. Han vant et verdenscupstevne i Buenos Aires i 1998. I Sommer-OL 2012 slo han overraskende knock-out på alle i finalen med tangering av finalerekorden på 34 poeng og tok Cubas første gull i London-lekene.

Under Sommer-OL 2020 i Tokyo som ble arrangert i 2021, tok han sølv i 25 meter silhuettpistol.

## Referanser




## Eksterne lenker
*
Sayed Jamaluddin Afghani

**Allama Sayed Jamaluddin Afghani** /*Sayed Jamaluddin Asadabadi* (Pasjto : *علامه سيد جمال الدين افغان*) (født 1838 – død 9. mars 1897) var en politisk aktivist og islamsk ideolog i den muslimske verden på slutten av 1800-tallet, særlig i Midtøsten, sørlige Asia og i Europa. Han var en av grunnleggerne av den islamske modernisme, og tok til orde for for en pan-islamsk enhet. Han har blitt beskrevet som «mindre interessert i teologi enn i å organisere motstand mot press fra den vestlige verden».

Det hersker usikkerhet om han var født i Afghanistan eller Iran.

## Bibliografi
* Sayyid Jamāl-ad-Dīn al-Afghānī: *Continued the statement in the history of Afghans Egypt*, arabisk original: تتمة البيان في تاريخ الأفغان  Tatimmat al-bayan fi tarikh al-Afghan, 1901 ( Mesr, 1318 Islamic lunar jear (calendar)
* Sayyid Jamāl-ad-Dīn al-Afghānī: *Brochure about Naturalism or materialism*, original på presisk : رساله نیچریه (Ressalah e Natscheria) oversatt av Muhammad Abduh til arabisk

## Referanser
Elefantiasis

**Elefantiasis** eller **elefantsyken** er en tilstand der lymfedrenasjen (avløpet av lymfe) er hindret, og visse kroppsdeler, oftest armer, bein eller kjønnsorganer, derfor hovner voldsomt opp i lymfødem. Etter hvert fortykkes bindevevet og huden, som får preg av elefantskinn, derav navnet.

Sykdommen skyldes oftest filariasis, en tropisk sykdom der det har oppstått infeksjon på grunn av filarier, det vil si parasitter i form av snyltende flatorm som slår seg ned i lymfekarene og tetter dem igjen. Lymfekarene kan også skades ved strålebehandling eller kirurgiske inngrep, eventuelt kan avløpshinderet oppstå på grunn av trykk fra svulster.

Selve ordet er dannet av de greske *elefas*, som betyr 'elefant', og -iasis, 'tilstand'.

## Referanser


## Eksterne lenker
* 
* Nhi.no om elefantsyke og filariasis
Jonas Meek Strømman

**Jonas Meek Strømman** (født 1988 i Oslo) er en norsk fotograf. 

I 2011 tok han konsertopptak til rapduoens Envys låt «One Song». Opptakene redigerte Meek Strømman til musikkvideo, og den ble kåret til *Årets musikkvideo* under Spellemannprisen 2011.

## Bakgrunn
Meek Strømman fikk tidlig interesse for foto. Som student ved Høgskolen i Oslo tok han et kurs i utviklingsstudier, og under en ekskursjon til Zambia ble han inspirert til å utvikle sin visuelle formidling. Han begynte deretter på Bilder Nordic School of Photography.

## Referanser


## Eksterne lenker
* bildernordic.no om Jonas Meek Strømman (engelsk)